stanford-oval/wikipedia huggingface dataset:
รายชื่อประเทศเรียงตามจำนวนผู้ใช้อินเทอร์เน็ต
แหล่งข้อมูลอื่น

World stats เก็บถาวร 2011-06-23 ที่ เวย์แบ็กแมชชีน
| ด ค กรายชื่อประเทศตามการจัดอันดับ |
| --- | --- |
ภูมิศาสตร์และการปกครอง:  ตัวอักษร  ดินแดนและเมืองหลวง  พื้นที่  เขตการปกครอง  เขตการปกครองตามขนาดพื้นที่ 
ลักษณะประชากร:  จำนวนประชากร  ความหนาแน่นประชากร  อัตราการเกิด  อัตราการเสียชีวิต  จำนวนผู้ป่วยโรคเอดส์  ดัชนีการพัฒนามนุษย์ 
เศรษฐกิจ:  ค่าจีดีพี (ราคาตลาด)  ค่าจีดีพี (อำนาจซื้อ)  มูลค่าการส่งออก  กำลังในการซื้อ  งบประมาณแผ่นดิน  เงินทุนสำรองระหว่างประเทศ  ทองคำสำรอง 
โทรคมนาคม:  ผู้ใช้อินเทอร์เน็ต 
คมนาคมและการขนส่ง:  ทางรถไฟ  รถไฟความเร็วสูง 
การเมืองและการทหาร:  ความสงบสุข  การคอร์รัปชัน  ความเสี่ยงต่อการเป็นรัฐล้มเหลว  ข้อมูลทางการทหาร
สมเด็จพระสังฆราช วัดสวรรคเจดีย์

| สมเด็จพระสังฆราช วัดสวรรคเจดีย์> สมเด็จพระสังฆราชกรุงศรีอยุธยา |
| --- | --- |
ดำรงพระยศ: พ.ศ. 2309 - 2310
ก่อนหน้า: สมเด็จพระสังฆราช วัดพระศรีรัตนมหาธาตุ
ถัดไป: สมเด็จพระสังฆราช (ดี) (สมัยกรุงธนบุรี)
สถิต: วัดสวรรคเจดีย์

สิ้นพระชนม์: พ.ศ. 2310
สมเด็จพระสังฆราช วัดสวรรคเจดีย์ เป็นสมเด็จพระสังฆราชไทยพระองค์สุดท้ายแห่งกรุงศรีอยุธยา สถิต ณ วัดสวรรคเจดีย์
ประวัติ

ในพระราชพงศาวดาร ฉบับพระราชหัตถเลขา เล่ม 2 หน้า 146 กล่าวไว้ว่า
“ในกรุงเทพมหานครในเดือน ๘ นั้น สมเด็จพระสังฆราช วัดพระศรีรัตนมหาธาตุ นั้นอาพาธลงดับสูญ ทรงพระกรุณาให้แต่งศพใส่พระโกศไว้ จึงโปรดให้เลื่อนพระเทพมุนี วัดกุฎีดาว ซึ่งเข้ามาอยู่ ณ วัดสวรรคเจดีย์นั้นขึ้นเป็นสมเด็จพระสังฆราช อยู่ได้หกเจ็ดเดือนก็อาพาธดับสูญลงอีก โปรดให้ใส่พระโกศไว้เป็นสองพระโกศ ยังมิได้ปลงพระศพทั้งสองศพด้วยศึกยังติดพระนครอยู่”
สำหรับเหตุผลที่ทรงสถาปนาพระเทพมุนี วัดกุฎีดาว เป็นสมเด็จพระสังฆราชนั้น น่าจะเป็นเพราะพระเทพมุนีเป็นพระราชาคณะชั้นผู้ใหญ่เป็นที่เคารพนับถือของพระบรมวงศานุวงศ์ ที่สำคัญคือมีคุณูปการต่อกรุงศรีอยุธยาและมีอายุกาลมากที่สุดในหมู่พระราชาคณะ ดังความ ในพระราชพงศาวดาร ฉบับพระราชหัตถเลขา เล่ม 2 หน้า 125-126 กล่าวไว้ว่า
“ในเพลาเย็นวันนั้น พระราชาคณะห้ารูป คือ พระธรรมโคดม วัดธรรมิกราชหนึ่ง พระธรรมเจดีย์ วัดสวนหลวงศพสวรรค์หนึ่ง พระพุทธโฆษาจารย์ วัดพุทไธสวรรย์หนึ่ง พระเทพมุนี วัดกุฎีดาวหนึ่ง พระเทพกระวี วัดรามาวาสหนึ่ง แต่พระเทพมุนีนั้นมีวัสสามากกว่าทั้งนั้น เข้ามาพร้อมกันอยู่ ณ ทิมสงฆ์ ครั้งเพลาประมาณ  ทุ่มเศษ จึงมีพระราชบัณฑูรให้มานิมนต์เข้าไป ณ พระตำหนักสวนกระต่าย ตรัสอาราธนาพระราชาคณะทั้งห้ารูป     มีพระเทพมุนีเป็นประธาน ให้ไปว่ากล่าวเล้าโลมเจ้าสามกรมให้มาสมัครสมานสโมสรสามัคคีรสด้วยกันตามพระราชโอวาทตรัสสั่งไว้ และพระราชาคณะทั้งห้าไปเจรจาถึงสองกลับ จนเพลาดึกสามยามเศษจะใกล้รุ่ง เจ้าสามกรมจึงมาเฝ้ากระทำสัตย์ถวายทั้งสามพระองค์”
นอกจากนี้ หนังสือโบราณสถานในจังหวัดพระนครศรีอยุธยา เล่ม 2 หน้า 434 กล่าวไว้ว่า
“วัดสวรรคเจดีย์ต้องเป็นวัดในพระนคร เมื่อตรวจดูรายชื่อวัดที่ใกล้เคียงกันก็มี วัดสวนหลวง วัดสบสวรรค์หรือวันสวนหลวงสบสวรรค์ วัดสุวรรณาวาส และวัดสุวรรณเจดีย์ วัดสุดท้ายนี้ใกล้เคียงกันมากอยู่หลังวัดราชบูรณะ มีเจดีย์ทรงระฆังองค์ใหญ่ที่เป็นประธาน วัดอาจจะเป็นวัดนี้ก็ได้”
ดังนั้น จึงสันนิฐานว่า วัดสุวรรณเจดีย์ที่ตั้งอยู่ในมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรีนี้น่าจะเป็นวัดเดียวกันกับวัดสวรรคเจดีย์ ซึ่งเคยเป็นพระอารามอันเป็นที่สถิตของสมเด็จพระสังฆราช และน่าจะเป็นสมเด็จพระสังฆราชพระองค์สุดท้ายแห่งกรุงศรีอยุธยา เพราะภายหลังพระเทพมุนี วัดกุฎีดาว มรณภาพราว 2-3 เดือนจึงเกิดการเสียกรุงศรีอยุธยาครั้งที่สอง (พระเทพมุนี มรณภาพราวเดือน 2-3 ปีกุน พ.ศ. 2310 กรุงศรีอยุธยาเสียแก่พม่า ในวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310)
สวนสัตว์กายอานา

สวนสัตว์กายอานา ตั้งอยู่ที่กรุงจอร์จทาวน์ อันเป็นเมืองหลวงของประเทศกายอานา สวนสัตว์แห่งนี้ได้เปิดอย่างเป็นทางการเมื่อปี ค.ศ. 1952 มีการจัดแสดงสัตว์ที่มีชื่อเสียงคือ นกอินทรีฮาร์ปี และมานาที ในปี ค.ศ. 2005 สวนสัตว์ดังกล่าวมีพนักงาน 25 คน
สวนสัตว์กายอานา เป็นสวนสัตว์พี่น้องกับสวนสัตว์กัลการี ของประเทศแคนาดา
แหล่งข้อมูลอื่น

http://www.guyanazoo.org.gy เก็บถาวร 2012-12-14 ที่ เวย์แบ็กแมชชีน
สงคราม ป.เปาอินทร์

| สงคราม ป> เปาอินทร์ |
| --- | --- |
เกิด: ค้ำ หมดมา 25 มีนาคม พ.ศ. 2509 (58 ปี)
สงคราม ป.เปาอินทร์ อดีตแชมป์เฉพาะกาลของสมาคมมวยโลก (WBA) และแชมป์ของสมาคมมวยแห่งทวีปเอเชีย (PABA) ในรุ่นมินิมั่มเวท (พิกัดน้ำหนัก 105 ปอนด์) เป็นน้องชายฝาแฝดของ ชนะ ป.เปาอินทร์ อดีตแชมป์โลกในรุ่นเดียวกันนี้ของ WBA
ประวัติ

สงคราม เกิดเมื่อวันที่ 25 มีนาคม พ.ศ. 2509 ที่บ้านเลขที่ 191 หมู่ 12 บ้านน้ำหลุม ตำบลบ้านกลาง อำเภอหล่มสัก จังหวัดเพชรบูรณ์ มีชื่อจริงว่า ค้ำ หมดมา เป็นบุตรชายของนายหำ และนางทองปาน หมดมา  สงครามแท้ที่จริงแล้วเป็นพี่ชายของชนะ โดยคลอดก่อน แต่ตามความเชื่อของในท้องถิ่นที่ว่า ฝาแฝดที่คลอดทีหลังจะเป็นพี่ สงครามจึงกลายเป็นพี่ชายของชนะไปตามความเชื่อนี้ การศึกษาจบการศึกษาชั้นมัธยมศึกษาปีที่ 6 (ม.6)
ก่อนจะมาชกมวยสากล สงครามเคยชกมวยไทยมาก่อน และเป็นแชมป์ถึง 5 สมัย ของสนามมวยเวทีลุมพินี โดยเริ่มการชกมวยไทยจากแถบจังหวัดภาคเหนืออันเป็นบ้านเกิด เป็นรองแชมป์ของภูมิภาค ใช้ชื่อว่า "ลมเหนือ ศักดิ์ชัยณรงค์" เมื่อชนะได้เป็นแชมป์โลกแล้ว ทางผู้จัดการคือ "แชแม้" นิวัฒน์ เหล่าสุวรรณวัฒน์ ต้องการจะสร้างสงครามให้เป็นแชมป์โลกฝาแฝดอีกคน เหมือนเช่น เขาทราย-เขาค้อ แกแล็คซี่ ซึ่งเป็นคู่แชมป์โลกฝาแฝดคู่แรกของตนที่เคยโด่งดังมาก่อน สงครามขึ้นชกมวยสากลครั้งแรกเมื่อ 9 พฤษภาคม พ.ศ. 2536 ชนะน็อค ฮิเดโอะ ซูซุกิ ยก 3 ซึ่งเป็นการชกเป็นคู่ประกอบรายการในการป้องกันตำแหน่งแชมป์โลกครั้งแรกของชนะ จากนั้น ชกชนะรวดมาตลอด จนกระทั่ง ในปลายปี พ.ศ. 2538 เมื่อชนะเสียแชมป์โลกให้กับ โรเซนโด อัลบาเรซ นักมวยชาวนิคารากัวไปอย่างไม่คาดฝัน  ในต้นปี พ.ศ. 2540 สงครามจึงได้มีโอกาสขึ้นชิงแทน แต่ปรากฏว่าเป็นฝ่ายแพ้น็อกไปอย่างหมดรูป
จากนั้น สงครามได้ครองแชมป์ PABA ในรุ่นมินิมัมเวท และต่อมาในต้นปี พ.ศ. 2542  หลังจากที่ริการ์โด โลเปซ แชมป์ WBC ได้ชกล้มแชมป์กับโรเซนโด อัลบาเรซ แชมป์โลก WBA และเป็นฝ่ายชนะ พร้อมทั้งมีข่าวว่าจะเลื่อนขึ้นไปชกในรุ่นไลท์ฟลายเวท สงครามจึงได้มีโอกาสชิงแชมป์อีกครั้ง แต่เป็นแชมป์เฉพาะกาล กับ รอนนี่ มากราโม นักมวยชาวฟิลิปปินส์ ที่พัทยาโดยเกิดอุบัติเหตุหัวทั้งคู่ชกกันเกิดเป็นแผลแตก เมื่อรวมคะแนนกันแล้ว สงครามเป็นฝ่ายชนะคะแนนไปอย่างค้านสายตา แต่ต่อมาทางสมาคมมวยโลกก็ได้ปลดสงครามออกจากตำแหน่งเมื่อไปชกนอกรอบ แพ้คะแนน ฮิโรชิ มัตสุโมโตะเมื่อ 16 พฤษภาคม พ.ศ. 2542
หลังจากถูกปลด สงครามหยุดชกไป 2 ปี กลับมาชกอีกใน พ.ศ. 2544 แต่ก็ชกแพ้บ้าง ชนะบ้าง สุดท้ายจึงแขวนนวมไปหลังจากชกแพ้คะแนน คัตสุนาริ ทากายามะ เมื่อ 14 ตุลาคม พ.ศ. 2545 ซึ่งหลังแขวนนวมแล้ว ปรากฏว่าทั้งสงครามและชนะมีข่าวคราวว่า มีสภาพความเป็นอยู่ที่ไม่ค่อยดีนัก และต้องการความช่วยเหลือ
เกียรติประวัติ

แชมป์ PABA รุ่นมินิมัมเวท (2540 - 2541)
ชิง, 21 ธ.ค. 2540 ชนะคะแนน แรนดี้ แมนกูบัท ( ฟิลิปปินส์) ที่ พระรามเก้า
ป้องกันแชมป์ครั้งที่ 1, 12 มิถุนายน 2541 ชนะคะแนน เรกี พาลาบรีกา ( ฟิลิปปินส์) ที่ จ.อ่างทอง
ป้องกันแชมป์ครั้งที่ 2, 2 ตุลาคม 2541 ชนะคะแนน รูดอลโฟ เฟอร์นานเดซ ( ฟิลิปปินส์) ที่ห้องอาหารมูนชาโดว์
ธันวาคม 2541 สละแชมป์
แชมป์เฉพาะกาล WBA รุ่นมินิมัมเวท (2542)
ชิง 30 มกราคม 2542 ชนะคะแนน รอนนี่ มากราโม ( ฟิลิปปินส์) ที่ ศาลาว่าการเมืองพัทยา
พฤษภาคม พ.ศ. 2542 ถูกปลด
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นมินิมัมเวท 11 มกราคม 2540 แพ้ทีเคโอ ยก 11 โรเซนโด อัลบาเรซ ( นิการากัว) ที่ ตลาดชายแดนบ้านคลองลึก​
ชิงแชมป์ PABA รุ่นมินิมัมเวท 7 กันยายน 2540 เสมอกับ แรนดี้ แมนกูบัท ( ฟิลิปปินส์) ที่ ดอนเมือง
สวนสัตว์กิซา

สวนสัตว์กิซา เป็นสวนสัตว์ขนาดใหญ่ ตั้งอยู่ที่กรุงไคโร ประเทศอียิปต์ มีพื้นที่เกือบ 100 ไร่ (0.40 กม. 2) เป็นที่จัดแสดงสัตว์ป่า สัตว์ปีก ทุกชนิด มีทั้ง อูฐ หมีดำ สิงโตทะเลแคลิฟอร์เนีย
ยีราฟ ฮิปโปโปเตมัส สิงโตทะเล นกกระจอกเทศ ลิงหลากหลากชนิด นกมอคอรว์สีแดง
ดูเพิ่ม

ไคโร
กิซา
สวนสัตว์อเล็กซ์ซานเดรีย
ประวัติของสวนสัตว์กิซ่า เก็บถาวร 2007-06-04 ที่ เวย์แบ็กแมชชีน
สวนสัตว์ปักกิ่ง

สวนสัตว์ปักกิ่ง (อักษรจีนตัวเต็ม: 北京動物園;อักษรจีนตัวย่อ: 北京动物园)เป็นสวนสัตว์แห่งแรกของประเทศจีนมีพื้นที่ประมาณ 90 เฮกตาร์
เลี้ยงสัตว์มากกว่า 900 ประมาณ 2 หมื่นตัว สัตว์ป่าในสวนสัตว์ได้แก่ หมี เสือโคร่ง ลิง ช้าง แพนด้าแดงสัตว์ปีก นกกระจอกเทศ นกเพนกวิน
ดูเพิ่ม

(จีน) เว็บไซต์ทางการ
China Report - Beijing Zoo Update
Brief Introduction
Google Maps satellite image
วัดไฮสร้อย

| วัดไฮสร้อย |
| --- | --- |

ชื่อสามัญ: วัดไฮสร้อย, วัดพระธาตุไฮสร้อย
ที่ตั้ง: ตำบลปากกาง อำเภอลอง จังหวัดแพร่
ประเภท: วัดราษฎร์
นิกาย: มหานิกาย
เจ้าอาวาส: พระครูพิศาลอรรถกิจ
 สถานีย่อยพระพุทธศาสนา
วัดไฮสร้อย หรือ วัดพระธาตุไฮสร้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากกาง อำเภอลอง จังหวัดแพร่ คำว่า "ไฮสร้อย" หมายถึงรากไทรที่ห้อยย้อยลงมา
ประวัติ

วัดพระธาตุไฮสร้อยเป็นวัดที่สร้างขึ้นตามคติวัดหลวงกลางเวียงของเมืองลอง ตามตำนานระบุว่า สร้างโดยพญาสุรมาลัยยะ (เจ้าสุรมาลัย) เจ้าเมืองลอง โดยมีการสร้างพระธาตุไฮสร้อยไว้เป็นพระมหาธาตุกลางเวียง ซึ่งภายในตำนานระบุว่าบรรจุพระธาตุส่วนสมองของพระพุทธเจ้า ด้วยวัดพระธาตุไฮสร้อยเป็นวัดหลวงกลางเวียงลองและพระธาตุไฮสร้อยเป็นพระมหาธาตุกลางเวียงลอง จึงได้รับการอุปถัมภ์จากเจ้าเมืองลองและชาวเมืองลองตลอดมา
จนกระทั่งหลังสงครามระหว่างอยุธยากับล้านนาใน พ.ศ. 2020 พญาหัวเมืองแก้ว ชาวเมืองเชียงใหม่ เสนาบดีของพระเจ้าติโลกราชได้ถูกส่งมาเป็นเจ้าเมืองลองแทนพญาเป็กขะจา อดีตเจ้าเมืองลองซึ่งถึงแก่อนิจกรรม จึงได้ย้ายศูนย์กลางการปกครองมาตั้งมั่นชั่วคราวที่บ้านก่อนดอนหัวนา (บริเวณโรงเรียนบ้านห้วยอ้อในปัจจุบัน) เหตุที่ย้ายน่าจะเพราะเวียงลองเก่าได้รับความเสียหายจากสงครามระหว่างล้านนากับอยุธยา วัดจึงร้างไประยะหนึ่ง ภายหลังได้มีชาวนครเชียงตุงบางส่วนเข้ามาตั้งถิ่นฐานด้วย กลุ่มที่เข้ามาเมืองลองนำโดยครูบาจองสูง หรือ ครูบาจอสุงจนฺทวโร พร้อมช่างฝีมือและชาวเมืองนครเชียงตุง โดยกลุ่มครูบาจองสูงตั้งถิ่นฐานที่บ้านไฮสร้อย และได้ฟื้นฟูวัดพระธาตุไฮสร้อย สำนักงานพระพุทธศาสนาแห่งชาติระบุว่าตั้งวัดเมื่อวันที่ 30 เมษายน พ.ศ. 1906 ได้รับพระราชทานวิสุงคามสีมาเมื่อ พ.ศ. 2470
อาคารเสนาสนะ

ผังวัดพระธาตุไฮสร้อยเดิมมีกำแพงแก้วแบ่งเขตพุทธาวาสและสังฆาวาสอย่างชัดเจน แต่ปัจจุบันกำแพงดังกล่าวรื้อออกไปแล้ว พระธาตุไฮสร้อยเป็นศูนย์กลางในเขตพุทธาวาส วิหารตั้งติดกับพระธาตุทางทิศตะวันออก หันหน้าไปยังแม่น้ำยม (หรือด้านทิศตะวันออก) หันด้านหลังให้พระธาตุ ส่วนด้านทิศเหนือติดกับพระธาตุเป็นอุโบสถ หันด้านหน้าไปทางทิศเหนืออยู่ด้านทิศเหนือ
พระธาตุไฮสร้อย องค์ที่เห็นปัจจุบันได้รับการบูรณะเมื่อ พ.ศ. 2535 แล้วเสร็จเมื่อ พ.ศ. 2536 รูปแบบไม่เหมือนเดิม ลักษณะพระธาตุแต่เดิมคงเหมือนกับองค์พระธาตุลำปางหลวง
ปูชนียวัตถุที่สำคัญ ได้แก่ พระเจ้าสามพี่น้อง เป็นพระพุทธรูปปูนปั้น 3 องค์ สร้างขึ้นเมื่อประมาณ พ.ศ.2345 มีรูปแบบทางศิลปะแบบไทเขิน–ไทใหญ่ แต่เนื่องด้วยมีการบูรณะหลายสมัยจึงปรากฏมีศิลปะล้านนาผสมอยู่ พระพุทธรูปปางไสยาสน์เป็นพระพุทธรูปศิลปะล้านนา อายุหลายร้อยปี ประดิษฐานเป็นพระประธานในอุโบสถ และ พระเจ้าปูนปั้น ประดิษฐานอยู่ร่วมกันพระเจ้าสามพี่น้อง ภายในมณฑปพระเจ้าสามพี่น้อง พระพุทธรูปองค์นี้มีอายุประมาณร้อยปี ปั้นโดยครูบาอินทวิไชยอรัญวาสี อดีตเจ้าอาวาสวัดพระธาตุศรีดอนคำ
รายนามเจ้าอาวาส

ครูบาจอสูง (จอสุง) จนฺทวโร
ครูบายศ
ครูบาแก้ว
ครูบาจุมปู
ครูบาจันธิมา
ครูบาอินต๊ะ
ครูบามา
พระอธิการเขียน อินฺตโร
พระอธิการสวัสดิ์ ธมฺมรโต
พระครูพิศาลอรรถกิจ
สถานีต่อไป

| "สถานีต่อไป (Next Station)" |
| --- | --- |

เพลงโดยอพาร์ตเมนต์คุณป้า
จากอัลบั้มรักสนิยม
วางจำหน่าย: 12 พฤษภาคม พ.ศ. 2557
แนวเพลง: ร็อก
ความยาว: 4:01
ค่ายเพลง: สนามหลวงมิวสิก
ผู้ประพันธ์เพลง: ตุล ไวฑูรเกียรติ

มิวสิกวิดีโอ
"สถานีต่อไป (Next Station)" ที่ยูทูบ
 
"สถานีต่อไป (Next Station)" เป็นซิงเกิลของวงดนตรีอพาร์ตเมนต์คุณป้า จากอัลบั้ม รักสนิยม (พ.ศ. 2556) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) และเรียบเรียงโดย อพาร์ตเมนต์คุณป้า เนื้อหาของเพลงคือเรื่องทั่วไปของคนเราที่เมื่อคบกัน เราก็มักจะเปลี่ยนแปลงอีกคนไม่ได้หรอก เราเองก็เปลี่ยนตัวเองเพื่อเขาไม่ได้เหมือนกัน คือเรียกง่ายๆ คนเรามันมีสันดานตัวเองอยู่ที่ยังไงก็เปลี่ยนไม่ได้ ถึงจะแกล้งทำหรือพยายามยังไงก็ไม่ได้ทั้งหมดหรอกครับ  ต้องใช้เวลาในการปรับจูน และทำความเข้าใจกัน แต่สุดท้ายแล้ว มันก็อาจจะต้องเป็น สถานีต่อไป  ที่อาจจะเจอกับคนที่ใช่หรือคู่ที่ใช่  หากใจคนสองคนไม่ตรงกัน คนนึงอาจพอ แต่คนนึงร้องขอสถานีหน้าอยู่ตลอดเวลา  สุดท้ายก็ต้องแยกทางกันไป ซึ่งตรงนี้แหละ คือเรื่องของ “สถานีต่อไป” ที่คนเราต้องค้นหาไปเรื่อยๆ
การตอบรับ

เพลง "สถานีต่อไป (Next Station)" ได้อันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 2
สถานีรถไฟชินฮาโกดาเตะโฮกูโตะ

สถานีรถไฟชินฮาโกดาเตะโฮกูโตะ (ญี่ปุ่น: 新函館北斗駅; โรมาจิ: Shin-Hakodate-Hokuto-eki) หรือมีชื่อเดิมว่า สถานีรถไฟโอชิมะ-โอโนะ (ญี่ปุ่น: 渡島大野駅; โรมาจิ: Oshima-Ōno-eki) เป็นสถานีรถไฟในจังหวัดฮกไกโด ให้บริการรถไฟสองสายคือฮกไกโดชิงกันเซ็งและสายหลักฮาโกดาเตะ ปัจจุบันเป็นสถานีรถไฟชิงกันเซ็งที่อยู่เหนือที่สุดของประเทศญี่ปุ่น ดำเนินงานโดยบริษัทรถไฟฮกไกโด (JR ฮกไกโด) ในอนาคตจะก่อสร้างรถไฟชิงกันเซ็งต่อจากสถานีนี้ไปถึงสถานีรถไฟซัปโปโระ
ชานชาลา

| ชานชาลา | สาย | ปลายทาง | หมายเหตุ |  |
| --- | --- | --- | --- | --- |
ชานชาลาชั้นระดับดิน - สายธรรมดา
| 1 | ■ สายหลักฮาโกดาเตะ | มุ่งหน้า ฮาโกดาเตะ | ใช้โดยขบวนรถด่วน ฮาโกดาเตะ ไลเนอร์ |  |
| 2 | ■ สายหลักฮาโกดาเตะ | มุ่งหน้า ฮาโกดาเตะ | ใช้โดยขบวนรถด่วนพิเศษ |  |
| 2 | ■ สายหลักฮาโกดาเตะ | มุ่งหน้า โมริ・โอชามัมเบะ・ฮิงาชิมูโรรัง・โทมาโกไม・ซัปโปโระ | ใช้โดยขบวนรถด่วนพิเศษและท้องถิ่น |  |
| 3 | ■ สายหลักฮาโกดาเตะ | มุ่งหน้า โมริ・โอชามัมเบะ・ฮิงาชิมูโรรัง・โทมาโกไม・ซัปโปโระ | ใช้โดยขบวนรถด่วนพิเศษ |  |
| 3 | ■ สายหลักฮาโกดาเตะ | มุ่งหน้า ฮาโกดาเตะ | ใช้โดยขบวนรถท้องถิ่น |  |
| 4 | ■ สายหลักฮาโกดาเตะ | ชานชาลาไม่ได้ใช้ | ชานชาลาไม่ได้ใช้ | ชานชาลาไม่ได้ใช้ |
ชานชาลาชั้นบน ฮกไกโดชิงกันเซ็ง
| 11 |  ฮกไกโดชิงกันเซ็ง | มุ่งหน้า ชินอาโอโมริ・โมริโอกะ・เซ็นได・โตเกียว |  |  |
| 12 |  ฮกไกโดชิงกันเซ็ง | (ใช้สำหรับลงเท่านั้น) |  |  |
สมาคมบริษัทจัดการลงทุน

สมาคมบริษัทจัดการลงทุน เป็นองค์กรที่จัดตั้งขึ้นโดยการรวมตัวของกลุ่มธุรกิจด้านการจัดการการลงทุนในตลาดหลักทรัพย์แห่งประเทศไทย ทำหน้าที่ดูแลสมาชิกของสมาคมในด้านต่าง ๆ เช่น จรรณยาบรรณในการดำเนินธุรกิจ
ประวัติ

ในช่วงปลายปี พ.ศ. 2536 บริษัทหลักทรัพย์ซึ่งได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนรวม 8 บริษัท ได้ร่วมกับบริษัทหลักทรัพย์ และบริษัทเงินทุนหลักทรัพย์จำนวน 7 บริษัท จัดตั้ง "สมาคมบริษัทจัดการลงทุน" ขึ้นและมีชื่อเป็นภาษาอังกฤษว่า "Association of Investment Management Companies" (AIMC) ซึ่งสมาคมบริษัทจัดการลงทุนได้จดทะเบียนและได้รับ ใบอนุญาตเป็นสมาคมที่เกี่ยวเนื่องกับธุรกิจหลักทรัพย์ประเภทการจัดการลงทุน จากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 10 พฤษภาคม พ.ศ. 2537 สมาคมบริษัทจัดการลงทุนเป็นองค์กรที่ไม่แสวงหากำไร โดยได้รับการสนับสนุนค่าใช้จ่าย จากบริษัทสมาชิกซึ่งเป็นบริษัทหลักทรัพย์ ที่ได้รับใบอนุญาตให้ประกอบธุรกิจจัดการลงทุน
ปัจจุบัน สมาคมบริษัทจัดการลงทุนประกอบด้วยบริษัทสมาชิก 3 กลุ่มธุรกิจ คือ กลุ่มธุรกิจกองทุนรวม กลุ่มธุรกิจกองทุน ส่วนบุคคล และกลุ่มธุรกิจกองทุนสำรองเลี้ยงชีพ โดยแต่ละกลุ่มธุรกิจจะมีคณะกรรมการกลุ่มธุรกิจ ทำหน้าที่บริการกิจการของกลุ่มธุรกิจ ให้เป็นไปตามวัตถุประสงค์ของกลุ่มธุรกิจ และดูแลบริษัทสมาชิกในแต่ละกลุ่มธุรกิจ ให้มีจรรยาบรรณในการประกอบธุรกิจ นอกจากนั้น คณะกรรมการแต่ละกลุ่มธุรกิจจะเลือกตั้งผู้แทนจากคณะกรรมการ กลุ่มธุรกิจเข้าดำรงตำแหน่งกรรมการ ในคณะกรรมการของสมาคมบริษัทจัดการลงทุน เพื่อบริหารกิจการโดยรวม ของสมาคมบริษัทจัดการลงทุนด้วย
แหล่งข้อมูลอื่น

กองทุนใหม่ เก็บถาวร 2014-02-09 ที่ เวย์แบ็กแมชชีน กองทุนรวมที่เปิดใหม่ กองทุน IPO
ข่าวกองทุนรวม เก็บถาวร 2011-04-29 ที่ เวย์แบ็กแมชชีน
ลูกธนู

ลูกธนูแบบทั่วไป(ปีกสีแดง)
และลูกธนูแบบสงครามยุคกลาง(ปีกสีขาว)
ลูกธนู เป็นสิ่งที่เคลื่อนที่แบบโพรเจกไทล์จากการยิงของธนู เป็นอาวุธระยะไกลที่ทรงประสิทธิภาพและพบได้ในทุกอารยธรรม
โครงสร้าง

ลูกธนูในแบบปกติจะมีโครงสร้างแบบมีหัวลูกธนูอยู่ที่ปลายด้านหน้า และที่ส่วนหางจะมีขนนก ไว้เพื่อรักษาให้ลูกธนูเดินทางแบบโพรเจกไทล์นูนั้นมีความยาวที่แตกต่างกันมากในหลายวัฒนธรรม เริ่มต้นตั้งแต่ 18 นิ้ว ถึง 5 ฟุต โดยลูกธนูที่ดีนั้นสามารถทะลุผ่านชุดเกราะแข็งหนา และโล่ที่สร้างจากไม้ได้ ในสงครามลูกธนูจะถูกยิงลงมาจากปราสาทในยุคกลาง แต่ในยุคโรมันตอนต้นจะถูกกล่าวหาว่าเป็นอาวุธของคนขี้แพ้ แต่ในปัจจุบัน ขนาดของลูกธนูจะประมาณเท่ากับ 2 ฟุตครึ่ง ซึ่งเท่ากับลูกธนูที่ใช้ในสงครามอังกฤษ เพื่อให้มีขนาดเป็นครึ่งหนึ่งของความสูงของผู้ยิง
โครงสร้าง > หัวลูกธนู

หัวลูกธนูเป็นส่วนประกอบสำคัญของลูกธนู ส่วนมากต้องแหลมคม และมีส่วนประกอบจากโลหะ หินที่ลับแล้ว เขาสัตว์ หรือวัสดุแข็งอื่นๆ มีลักษณะแหลมลู่ลม สามารถเล็งให้เข้าเป้าได้ และตัดเนื้อเยื่อของสิ่งมีชีวิตได้ บางครั้งอาจมีการอาบยาพิษที่หัวลูกธนูด้วย
เป้าธนูในปัจจุบันสามารถมีขนาดเล็กเพื่อไว้เล็งอย่างมีเป้าหมาย สำหรับฝึกไว้ล่าสัตว์ และการแข่งขันในกีฬา
โครงสร้าง > ปีกลูกธนู

ปีกลูกธนูมีไว้สำหรับ ให้ลูกธนูรับลมเพื่อปรับทิศทางในการบินแบบโพรเจกไทล์ที่เล็งได้ อาจทำมาจากพลาสติก หรือขนนกก็ได้
ดูเพิ่ม

ธนูและลูกธนู
แหล่งข้อมูลอื่น

Types of Arrowheads made by Arrowsmith เก็บถาวร 2007-07-02 ที่ เวย์แบ็กแมชชีน
1.หัวลูกธนู 2.ก้านธนู 3.ปีกลูกธนู 4.ร่องยึดลูกธนู
ปีกลูกธนูทำจากขนนก
ขนนกขนาดต่างๆใช้ทำปีกลูกธนู
วีรบุรุษปล้นสะท้านเมือง

| วีรบุรุษปล้นสะท้านเมือง |
| --- | --- |
ใบปิดภาพยนตร์
กำกับ: ไมเคิล แมนน์
บทภาพยนตร์:   Ronan Bennett  Ann Biderman  ไมเคิล แมนน์ 
สร้างจาก: Public Enemies: America's Greatest Crime Wave and the Birth of the FBI, 1933–34 by Bryan Burrough
อำนวยการสร้าง:   ไมเคิล แมนน์  Kevin Misher 
นักแสดงนำ:   จอห์นนี เดปป์  คริสเตียน เบล  มารียง กอตียาร์  บิลลี ครูดัป  สตีเฟน ดอร์ฟ  สตีเฟน แลง 
กำกับภาพ: Dante Spinotti
ตัดต่อ:   Paul Rubell  เจฟฟรีย์ ฟอร์ด 
ดนตรีประกอบ: Elliot Goldenthal
บริษัทผู้สร้าง:   Relativity Media  Forward Pass  Misher Films  TriBeCa Productions  Appian Way  
ผู้จัดจำหน่าย: ยูนิเวอร์แซลพิคเจอส์
วันฉาย:   19 มิถุนายน ค.ศ. 2009 (2009-06-19) (Chicago)  1 กรกฎาคม ค.ศ. 2009 (2009-07-01) (สหรัฐ) 
ความยาว: 140 นาที
ประเทศ: สหรัฐ
ภาษา: อังกฤษ
ทุนสร้าง: 80–100 ล้านดอลลาร์สหรัฐ
ทำเงิน: 214.1 ล้านดอลลาร์สหรัฐ
วีรบุรุษปล้นสะท้านเมือง เป็นภาพยนตร์ฮอลลีวู้ดที่สร้างจากชีวิตจริงของจอมโจรลือชื่อ จอห์น ดิลลิงเจอร์ เจ้าของสมญา "Public Enemies" หรือ โรบินฮูดยุคใหม่
นักแสดง

Johnny Depp เป็น  John Dillinger
Christian Bale  เป็น  Melvin Purvis
Marion Cotillard เป็น Billie Frechette
Channing Tatum เป็น Pretty Boy Floyd
Billy Crudup เป็น J. Edgar Hoover
ดูเพิ่ม

Public Enemies Official Site เก็บถาวร 2009-07-03 ที่ เวย์แบ็กแมชชีน
Movie's trailers
Public Enemies ที่อินเทอร์เน็ตมูวีเดตาเบส
the famous Little Bohemia Lodge - In Manitowish Waters Wisconsin.
Mirror Lake เก็บถาวร 2009-08-04 ที่ เวย์แบ็กแมชชีน
หนังดี
ข้อมูลภาพยนตร์เรื่อง วีรบุรุษปล้นสะท้านเมือง ในเว็บไซต์ สยามโซน.คอม
วิภาวรรณ พาวิทยลาภ

วิภาวรรณ พาวิทยลาภ ชื่อเล่น ผึ้ง เป็นทั้งนักธุรกิจ และนักกีฬาขี่ม้ามาราธอนหญิงทีมชาติไทย ผู้เข้าแข่งขันรายการระดับโลก เธอเป็นแชมป์รายการ สุลต่านมิซานคัพ 2 สมัย และเป็นหนึ่งในนักกีฬาสองคนแรกของไทยที่เข้าร่วมแข่งรายการ เอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่สาธารณรัฐเช็ก
ด้านบทบาทผู้บริหาร วิภาวรรณเป็นกรรมการผู้จัดการบริษัท เบนซ์เพชรรัตน์ จำกัด
ประวัติ

เดือนมิถุนายน พ.ศ. 2554 ในการแข่งมาเลเซีย-ไทยแลนด์โอเพนเอนดูรานซ์ชาลเลนจ์โทรฟี 2011 ครั้งที่ 2 สนามที่ 2 ที่ประเทศมาเลเซีย วิภาวรรณเข้าสู่เส้นชัยได้อันดับ 1 ในประเภททีม และได้อันดับ 3 ของประเภทบุคคล และในเดือนตุลาคม ของปีเดียวกัน วิภาวรรณเป็นหนึ่งในตัวแทนประเทศไทยเข้าแข่งขันรายการสุลต่านคัพ 2011 ที่จัดขึ้น ณ รัฐตรังกานู ประเทศมาเลเซีย ซึ่งเธอได้เป็นแชมป์ของประเภทบุคคลหญิง โดยได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน ต่อมา ในวันที่ 23 ตุลาคม พ.ศ. 2555 วิภาวรรณได้เป็นแชมป์รายการสุลต่านมิซานคัพ 2012 ในประเภทบุคคลหญิงอีกสมัยติดกัน และได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน
พ.ศ. 2556 วิภาวรรณ ได้เป็นตัวแทนทีมชาติไทยเข้าแข่งขันรายการ ฟรอนเทนบูลเอ็นดูรานซ์ไรซ์ 2013 ลีแกรนด์ปาร์เก ระยะทาง 90 กิโลเมตร โดยรายการนี้ วิภาวรรณได้อันดับ 3 ตลอดจนเธอยังได้เข้าแข่งขันรายการ ดูแลนด์เอ็นดูรานซ์ไรซ์ 2013 ระยะทาง 120 กิโลเมตร ที่ประเทศฝรั่งเศส ด้วยเช่นกัน และในปีเดียวกันนี้ เธอผ่านการคัดเลือกเข้าสู่การแข่งเอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่จัดขึ้นในช่วงเดือนกันยายน ณ เมืองโมสต์ สาธารณรัฐเช็ก
เกียรติประวัติ

แชมป์ มาเลเซีย-ไทยแลนด์โอเพนเอนดูรานซ์ชาลเลนจ์โทรฟี 2010 ประเภทบุคคล
แชมป์ สุลต่านมิซานคัพ 2011 ประเภทบุคคลหญิง ที่รัฐตรังกานู ประเทศมาเลเซีย
แชมป์ สุลต่านมิซานคัพ 2012 ประเภทบุคคลหญิง ที่รัฐตรังกานู ประเทศมาเลเซีย
อันดับ 3 ฟรอนเทนบูลเอ็นดูรานซ์ไรซ์ 2013 ลีแกรนด์ปาร์เก ที่ประเทศฝรั่งเศส
รางวัลที่ได้รับ

พ.ศ. 2553 - รางวัลนักขี่ม้าดีเด่นที่ได้รับการโหวต และชนะเลิศจากการแข่งขันในรายการต่าง ๆ : งานคอนสเตลเลชันไรซิงสตาร์อวอร์ดชาริตีบอลล์
พ.ศ. 2555 - รางวัลนักกีฬาดีเด่นประจำปี 2011/2012 สาขาขี่ม้ามาราธอน : งานอีเควสเทียนแชริตีไรซิงสตาร์อวอร์ดไนท์ 2011/12
สถานีรถไฟชาได

| ชาได 社台駅 |
| --- | --- |

ข้อมูลทั่วไป
ที่ตั้ง: ชิราโออิ ฮกไกโด  ญี่ปุ่น
พิกัด: 42°34′45″N 141°25′04″E﻿ / ﻿42.5793°N 141.4177°E﻿ / 42.5793; 141.4177
ผู้ให้บริการ: บริษัทรถไฟฮกไกโด
สาย: สายหลักมูโรรัง
ข้อมูลอื่น
รหัสสถานี: H22
สถานีรถไฟชาได (ญี่ปุ่น: 社台駅; โรมาจิ: Shadai-eki) เป็นสถานีรถไฟในชิราโออิ จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด
สาย

สายหลักมูโรรัง
สถานีที่อยู่ติดกัน

ชิราโออิ - ชาได - นิชิกิโอกะ
วีรชัย พุทธวงศ์

| รองศาสตราจารย์ วีรชัย พุทธวงศ์ |
| --- | --- |
วีรชัย พุทธวงศ์ ขณะให้สัมภาษณ์สื่อกรณีเข้าพบผู้บริหารกระทรวงสาธารณสุข พ.ศ. 2556
เกิด: 12 เมษายน พ.ศ. 2516 (51 ปี) 
ชื่ออื่น: อาจารย์อ๊อด​
การศึกษา: ปริญญาเอก
ศิษย์เก่า:   มหาวิทยาลัยเชียงใหม่  มหาวิทยาลัยวุลลองกอง 
อาชีพ: อาจารย์ นักวิชาการ ข้าราชการ
ปีปฏิบัติงาน: พ.ศ. 2541 – ปัจจุบัน​
นายจ้าง: มหาวิทยาลัยเกษตรศาสตร์
คู่สมรส: วยา พุทธวงศ์
บุตร: วรัญชน์ พุทธวงศ์ (ชื่อเล่น : เอิร์ท)​
รองศาสตราจารย์ ดร.วีรชัย พุทธวงศ์ (ชื่อเล่น อ๊อด) เป็นอาจารย์และนักวิชาการสาขาเคมีอินทรีย์มหาวิทยาลัยเกษตรศาสตร์ เป็นผู้ช่วยอธิการบดีฝ่ายนวัตกรรมและกิจการเพื่อสังคม มหาวิทยาลัยเกษตรศาสตร์
ประวัติ

เกิดวันที่ 12 เมษายน พ.ศ. 2516 จบการศึกษาระดับปริญญาตรี วิทยาศาสตร์บัณฑิต จากมหาวิทยาลัยสงขลานครินทร์ ใน พ.ศ. 2538 ระดับปริญญาโท วิทยาศาสตร์มหาบัณฑิต จากคณะวิทยาศาสตร์ มหาวิทยาลัยเชียงใหม่ พ.ศ. 2541 และระดับปริญญาเอก วิทยาศาสตร์ดุษฎีบัณฑิต สาขาเคมีอินทรีย์ ด้วย โครงการปริญญาเอกกาญจนาภิเษก (The Royal Golden Jubilee Ph.D programme) รุ่นที่ 1 จากมหาวิทยาลัยเชียงใหม่ ร่วมกับ University of Wollongong ประเทศออสเตรเลีย ปี พ.ศ. 2544
สำเร็จการวิจัยระดับหลังปริญญาเอกสาขาเคมีของผลิตภัณฑ์ธรรมชาติ (Natural Products Chemistry) ณ National Institute of Environmental Studies ประเทศญี่ปุ่น  ปี พ.ศ. 2546 และในปี พ.ศ. 2547 ได้รับวุฒิบัตรสาขาผู้ประกอบการด้านวิทยาศาสตร์ (Certificate in Science Entrepreneurship) จากคณะวิทยาศาสตร์ จุฬาลงกรณ์มหาวิทยาลัย เป็นการเรียนการสอนร่วมกับ National University of Singapore
รองศาสตราจารย์วีรชัยได้รับราชการเป็นข้าราชการพลเรือนในสถาบันอุดมศึกษา ตั้งแต่ปี พ.ศ. 2541 ที่มหาวิทยาลัยแม่โจ้ ด้วยทุนส่งเสริมความรู้ความสามารถพิเศษของทบวงมหาวิทยาลัย(ปัจจุบันคือ กระทรวงการอุดมศึกษา วิทยาศาสตร์ วิจัยและนวัตกรรม) ในระหว่างที่ศึกษาระดับปริญญาโทสาขาเคมี ที่คณะวิทยาศาสตร์ มหาวิทยาลัยเชียงใหม่ โดยมีคำสั่งให้บรรจุเป็นข้าราชการรับใช้ทุนที่มหาวิทยาลัยแม่โจ้ จ. เชียงใหม่ ก่อนลาออกมาเป็นพนักงานมหาวิทยาลัย ที่ มหาวิทยาลัยเกษตรศาสตร์ กำแพงแสน ในปี พ.ศ. 2551 ด้วยเหตุผลย้ายมาอยู่กับครอบครัว 

ต่อมาได้เข้ามามีบทบาทเป็นแกนนำพนักงานมหาวิทยาลัย และเลขาธิการ ศูนย์ประสานงานบุคลากรในสถาบันอุดมศึกษาของรัฐ ด้วยปัญหาเรื่อง ความไม่เป็นธรรมของพนักงานมหาวิทยาลัย รองศาสตราจารย์วีรชัยเป็นแกนนำคนสำคัญในการเรียกร้องสิทธิเรื่องค่าตอบแทนตำแหน่งทางวิชาการของพนักงานมหาวิทยาลัย และเป็นบุคคลที่มีบทบาทในการเรียกร้องความเป็นธรรมให้กับพนักงานมหาวิทยาลัยอย่างต่อเนื่อง  บทบาทสำคัญในฐานะเลขาธิการศูนย์ประสานงานบุคลากรในสถาบันอุดมศึกษาของรัฐคือ การเรียกร้องสิทธิสวัสดิการรักษาพยาบาลของบุคลากรในสถาบันอุดมศึกษา กลุ่มที่ไม่ใช่ข้าราชการ
รองศาสตราจารย์วีรชัย เริ่มเข้ามามีชื่อเสียงในสื่อทุกแขนง ทางด้านวิทยาศาสตร์และเทคโนโลยี สื่อมวลชนจะเรียก "อ.อ๊อด ม. เกษตรศาสตร์" เหตุการณ์ที่ทำให้ประชาชนรู้จักอย่างกว้างขวางมากที่สุดคือ กรณีร่วมกับนักข่าวเปิดเผยกลไฟไหม้ปริศนา ที่จังหวัดพัทลุง และเหตุการไฟปริศนาตามจังหวัดต่างๆทั่วประเทศ กรณีพิสูจน์นำมันเครื่องดัง จนนำไปสู่การดำเนินคดี  การพิสูจน์กระทะโคเรียคิง จนนำไปสู่การดำเนินคดี  และการเฉลยพิสูจน์กรณีความเชื่อที่ไม่ถูกต้องในสังคมไทย เรื่อยมาจนถึงปัจจุบัน
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สายสวนสะดือ

| สายสวนหลอดเลือดผ่านสายสะดือ (Umbilical Line) |
| --- | --- |
การแทรกแซง

สายสวนหลอดเลือดผ่านสายสะดือ หรือ สายสวนสะดือ เป็นการใส่อุปกรณ์หลอดสวนเข้าไปในหลอดเลือดที่สายสะดือ อาจเป็นการสวนเข้าหลอดเลือดดำหรือการสวนเข้าหลอดเลือดแดงหรือทั้งสองอย่างก็ได้ ใช้สำหรับประกอบการดูแลรักษาทารกแรกเกิดที่ป่วยรุนแรงวิกฤติ และยังเป็นช่องทางเข้าถึงหลอดเลือดได้อย่างรวดเร็วอีกด้วยด้วย แพทย์สามารถใส่สายสวนหลอดเลือดแล้วใช้ประโยชน์ได้หลายอย่าง เช่น ให้สารน้ำ ให้ยา ให้สารอาหาร หรือเก็บเลือดส่งตรวจได้ ภาวะแทรกซ้อนที่อาจพบได้เช่นการติดเชื้อหรือการเกิดสิ่งหลุดอุดหลอดเลือด
วันอาชูรออ์

อาชูรออฺ แปลว่า วันที่ 10 ในที่นี้คือวันที่ 10 เดือนมุฮัรรอม (เดือนแรกพภของอิสลาม)